Document ID: /roh_data/filtered/fineweb-2-filterrobots_roh.jsonl.gz/46149

35 uffants sa participeschan al champ da chant per uffants a Trun. Sut la batgetta da Flavio Bundi emprendan els 12 chanzuns ch’els preschentan la finala en in concert. Flavio Bundi ha grond plaschair da lavurar cun ils uffants. In pau different saja quai schon da mussar ad uffants ina chanzun che da far quai cun creschids di el. «Els taidlan fitg bain e lura va quai fitg spert dad emprender ordadora las chanzuns» quai che gaja tar ils creschids bler pli vess.
We are the world – in mund
Las chanzuns tanschan da chanzuns rumantschas sur chanzuns d’autras linguas ed era auters pajais. Perquai è il titel dal concert «We are the world – in mund». Tranter auter chantan ils uffants era duas cumposiziuns da Flavio Bundi. Per el èsi fitg spezial e bel d’udir ils uffants che chantan sias chanzuns.
Il concert è ils 7 d'avust 2015, las 19.00 en sala da cultura a Trun.